Document ID: 31993D0016

NEUVOSTON PÄÄTÖS,
tehty 21 päivänä joulukuuta 1992,
puolijohdetuotteiden piirimallien oikeudellisen suojan ulottamisesta koskemaan Amerikan yhdysvalloista ja eräiltä alueilta olevia henkilöitä (93/16/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon puolijohdetuotteiden piirimallien oikeudellisesta suojasta 16 päivänä joulukuuta 1986 annetun neuvoston direktiivin 87/54/ETY(1) ja erityisesti sen 3 artiklan 7 kohdan,
ottaa huomioon komission ehdotuksen,
sekä katsoo, että
yhteisössä oikeutta puolijohdetuotteiden piirimallien oikeudelliseen suojaan sovelletaan henkilöihin, joille suoja on myönnetty direktiivin 87/54/ETY 3 artiklan 1 5 kohdan mukaisesti,
oikeus suojaan voidaan neuvoston päätöksellä ulottaa koskemaan henkilöitä, jotka mainittujen säännösten mukaan eivät saa suojaa,
kyseisen suojan ulottamisesta laajemmalle on mahdollisuuksien mukaan päätettävä koko yhteisön osalta,
tämä suoja on aiemmin ulotettu väliaikaisesti koskemaan eräitä maita ja eräitä alueita päätöksellä 90/511/ETY(2), jonka voimassaoloaika päättyy 31 päivänä joulukuuta 1992,
tämä suoja on ulotettu koskemaan Amerikan yhdysvalloista olevia yhtiöitä ja muita oikeushenkilöitä, koska komission
päätöksellä 90/541/ETY(3) vahvistettiin, että Amerikan yhdysvallat täyttää 31 päivään joulukuuta 1992 saakka päätöksen 90/511/ETY 1 artiklan 2 kohdassa tarkoitetun vastavuoroisuutta koskevan edellytyksen,
Amerikan yhdysvalloissa on asiaa koskeva lainsäädäntö, ja on todennäköistä, että siellä edelleen suojellaan puolijohdetuotteiden piirimalleja kansallisessa lainsäädännössä ja varmistetaan tämä suoja myös suojaan oikeutetuille jäsenvaltiosta oleville henkilöille direktiivin 87/54/ETY mukaisesti,
on todennäköistä, että eräät alueet, joilla ei vielä ole vastaavaa lainsäädäntöä, antavat sen ja ulottavat sen, heti kun se on mahdollista, edellä tarkoitettuihin yhteisön jäsenvaltion henkilöihin,
kaikki yhteisön jäsenvaltiot ovat toteuttaneet tarpeelliset kansalliset toimenpiteet direktiivin 87/54/ETY soveltamiseksi,
tämä suoja olisi ulotettava Amerikan yhdysvaltoihin ainoastaan yhdeksi vuodeksi, eli vastavuoroisen rajoittamattoman suojan myöntämismenettelyn toteuttamiseen tarvittavaksi ajaksi, ja
suoja olisi edelleen ulotettava väliaikaisesti koskemaan edellä tarkoitettuja alueita, jotta ne ehtisivät luoda vastavuoroisen rajoittamattoman suojan myöntämiselle tarvittavat edellytykset,
ON TEHNYT TÄMÄN PÄÄTÖKSEN:
1 artikla
1 Jäsenvaltioiden on ulotettava direktiivin 87/54/ETY mukainen oikeudellinen suoja:
a) luonnollisiin henkilöihin, jotka ovat Amerikan yhdysvaltojen tai tämän päätöksen liitteessä mainittujen alueiden kansalaisia, tai joilla on vakituinen asuinpaikka kyseisessä maassa tai kyseisillä alueilla, ja heitä on kohdeltava niin kuin he olisivat jonkin jäsenvaltion kansalaisia;
b) yhtiöihin ja muihin oikeushenkilöihin, jotka ovat Amerikan yhdysvalloista tai tämän päätöksen liitteessä mainituilta alueilta ja joilla on todellinen ja toiminnassa oleva teollisuus- tai liikelaitos Amerikan yhdysvalloissa tai näillä alueilla, ja niitä on kohdeltava niin kuin niillä olisi todellinen ja toiminnassa oleva teollisuus- tai liikelaitos jonkin jäsenvaltion alueella.
2 Edellä 1 kohdan b alakohtaa sovelletaan, jos jäsenvaltion yhtiöt ja muut oikeushenkilöt, joilla on oikeus suojaan direktiivin 87/54/ETY mukaisesti, saavat suojaa Amerikan yhdysvalloissa tai kyseisellä alueella.
3 Komissio päättää, täyttävätkö Amerikan yhdysvallat tai liitteessä mainitut alueet 2 kohdassa tarkoitetut edellytykset ja
ilmoittaa asiasta jäsenvaltioille.
2 artikla
Tätä päätöstä sovelletaan 1 päivästä tammikuuta 1993.
Jäsenvaltioiden on ulotettava tämän päätöksen mukainen suoja 1 artiklassa tarkoitettuihin henkilöihin 31 päivään joulukuuta 1994 asti.
Amerikan yhdysvaltojen osalta tämä päivämäärä vahvistetaan 31 päiväksi joulukuuta 1993.
Päätöksen 90/511/ETY mukaisesti tai tämän päätöksen mukaisesti saatu yksinoikeus on voimassa direktiivissä 87/54/ETY vahvistetun ajan.
3 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1992.

Labels: 7
18
1